ߋߟߌ ߞߡߊߣߏ

ߋߟߌ ߞߡߊߣߏ ߥߟߏ߫ ߘߊ߫ ﴿ ߖߋ߬ߟߌ߬ߞߡߊߣߏ ߟߋ߬ ߁߉߈߄ ߟߊ߫ ߜߞߋߘߎ߯ ߖߌ߬ߣߍ߬ ߕߎߞߘߐߟߊ ߘߐ߫﴾ ߸ ߊ߬ ߦߋ߫ ߖߌ߬ߣߍ߬ߞߊ ߛߏ߯ߙߏߟߌ ߞߍߓߊ߮ ߣߌ߫ ߘߊߘߐߓߍ߲ߠߊ ߣߌ߫ ߘߐ߲߬ߞߟߌ߬ߟߊ߬ߟߊ ߟߋ߬ ߘߌ߫. ߊ߬ ߦߋ߫ ߘߐ߲߬ߞߟߌ߬ߟߊ߬ߟߊ ߝߊ߬ߙߊ߲߬ߛߌ߫ ߞߊ߲ ߣߌ߫ ߊ߲߬ߜ߭ߌ߬ߟߋ߬ ߞߊ߲ ߠߌ߫ ߛߏ߬ߛߏ߬ ߞߊ߲ ߠߌ߫ ߡߊ߬ߣߌ߲߬ߞߊߞߊ߲ ߠߎ߬ ߟߋ߬ ߘߐ߫ this article was translated from French Wikipedia.

 ߊ߬ ߜߋ߬ߙߋ 

 ߊ߬ ߘߊߡߌߣߊ 
ߊ߬ ߞߴߊ߬ ߟߊ߫ ߘߞߋ߬ߟߌ ߟߊߟߐ߬ ߛߊ߯ߘߊ߫ ߁߀߲ ߠߋ߬ ߟߊ߫ ߞߊ߬ ߘߐ߲߬ߞߟߌ߬ߟߊ ߘߊߡߌ߬ߣߊ߬ ߞߊߟߌߦߊ߫ ߓߟߏߡߊ߬ ߸ ߊ߬ ߞߴߊ߬ ߘߊߡߌ߬ߣߊ߬ ﴿rap﴾ ߟߋ߬ ߡߊ߫. 

߁߉߉߀ - ߁߉߉߂ ߟߊ߫߸ ߋߟߌ ߞߡߊߣߏ ߣߴߊ ߘߍ߬ߢߐ߲߮ ߠߎ߬ ߞߊ߬ ߞߙߎ ߘߏ߫ ߛߌ߲ߘߌ߫ ߡߍ߲ ߕߘߍ߬ ߞߟߌߟߊ ߞߏ߫ ߜ. ߔ. ߛ. ﴿ ߜߟߏ߬ߝߌ߲߬ ߔߊߞߌ ߛߎ߲ߞߎ߲ߡߊ﴾، ߞߙߎ ߢߌ߲߬ ߞߊ߬ ߘߊߞߎ߲ ߛߌߦߊߡߊ߲߫ ߠߋ߬ ߕߘߍ߬ߒ߬ߘߐ߬ߦߊ. 

ߝߏߣߌ߲ߞߋ ߖߋߟߌߡߊ߲߮ ߞߡߊߣߏ ߸ ߡߍ߲ ߞߊ߲߬ߕߐ߮ ߦߋ߫ ߋߟߌ ߘߌ߫ ،  ߊ߬ ߟߊ߫ ߢߊߓߐߒߝߍ ߞߏߛߐ߲߬ ߞߴߊ߬ ߦߴߊ߬ ߝߍ߬ ߞߊ߬ ߓߏ߲߬ߓߊ߫ ߞߍ߫ ߡߌ߬ߙߌ߲߬ߘߌ ߢߍ߫ ߊ߬ ߖߍ߬ߘߍ ߟߊ߫ ߞߎ߬ߛߊ߲߬ߧߊ߬ ߘߐ߫ ߸ ߊ߬ ߞߴߊ߬ ߡߙߌߘߐ ߕߊ߬ ߞߊ߬ ߦߴߊ߬ ߝߍ߬ ߕߊ߯ ߞߊ߬ ߓߐ߫ ߞߊ߬ߝߏ߬ ߞߣߐ߫. ߊ߬ ߕߊ߯ ߘߊ߫ ߜߋ߲ߞߐ߰ߖߌ߬ߘߊ ߟߊ߫ ߁߉߉߈  ߸ ߊ߬ ߞߍߕߐ߫ ߊ߬ ߟߊ߫ ߟߍ߰ߟߍ߰ߟߌ ߘߐ߲ߞߟߌ ߟߎ߬ ߓߐ߫ߟߊ ߢߐ߲߯ ߡߊ߫ ߦߋ߲ ߡߍ߲ ߘߐ߫ ߞߴߊ߬ ߖߍ߬ߘߍ ߓߌ߬ߟߊ߬ ߖߏ߯ߛߏߖߊ߯ߛߊ߫ ߟߎ߬ ߟߊ߫ ߞߊߡߊ߲ ߘߐ߫ ،  ߏ߬ ߡߍ߲ ߓߐߣߍ߲߫ ߊ߬ ߟߊ߫ ߖߋ߬ߓߌ߬ߦߊ߬ߟߌ ߞߍߞߎߛߊ߲ߧߊ ߟߊ߫ ߘߐ߲߬ߞߟߌ߬ߟߊ ߡߊ߬ߘߎ߮ ߘߐ߫. 

 ߊ߬ ߕߐ߭ 
ߛߊ߲߭ ߝߌ߬ߟߊ ߕߊ߬ߡߌ߲߬ߣߍ߲ ߞߐߝߍ߬ ߝߏߣߌ߲ߞߋ ߢߌ߬ ߓߟߏ߫ ߜߋ߲ߞߐ߰ߖߌ߬ߘߊ ߟߊ߫ ߜߟߍ߬ߦߊ ߘߐ߫ ߸ ߊ߬ ߞߴߊ߬ ߞߐߛߊ߬ߦߌ߲߬ ߖߌ߬ߣߍ߬ ߂߀߀߂ ߟߊ߫ ߞߊ߬ ߘߐ߲߬ߞߟߌ߬ ߘߏ߫ ߟߊ߫ ߡߍ߲ ߡߊ߲߬ߞߕߎ߬ ߘߴߊ߬ ߓߟߏ߫ ߞߏ߫ ﴿ߛߋߟߎ ߞߎߟߎ߲ߖߋ߫﴾ ߸ ߏ߬ ߕߘߍ߬ ߦߋ߫ ߖߌ߬ߣߍ߬ߞߊ ߝߏߣߌ߲ߞߋ ߘߏ߫ ߟߋ߬ ߘߌ߫ ߸ ߡߍ߲ ߜߊ߬ߛߌ߬ ߘߊ߫ ߊߡߋߙߌߞߌ߬ ߞߊ߬ߝߏ߫ ߘߍ߬ߣߍ߲ ߠߊ߫ ߞߵߊ߬ ߝߊ߰ ߞߎ߲߬ߠߊ߬ߝߏ߬ߣߌ߲ ߓߊߟߌߦߊ ߘߐ߫ ، ߊ߬ ߞߵߏ߬ ߖߊ߲߬ߛߊ ߏ߬ ߟߊ߫. 

ߝߟߐߡߊ ߏ߬ ߞߐߝߍ߬ ߖߌ߬ߣߍ߬ ߢߍ߫ ߸ ߊ߬ ߞߴߊ߬ ߟߊ߫ ߡߙߌߘߐ ߕߊ߬ߞߏ ߝߌߟߊߣߊ߲ ߞߍ߫ ߞߴߊ߬ ߓߐߕߐ߫ ߞߊ߬ߝߏ߬ ߞߣߐ߫ ߸ ߊ߬ ߟߊ߫ ߛߎߥߊ߲ߘߌߟߌ ߓߍ߲߬ ߘߊ߫ ߛߣߍ߬ߜ߭ߊߟߌ߫ ߟߋ߬ ߡߴߏ߬ ߘߐ߫ ߸ ߊ߬ ߦߴߊ߬ ߝߍ߬ ߞߴߊ߬ ߟߊ߫ ߜߊߝߋ ߝߟߐߡߊ߲ ߓߐ߫ ߦߋ߲߬ ߡߍ߲ ߘߐ߫ ߸  ߡߍ߲ ߕߐ߯ ߞߏ߫ ﴿ lent et sûr﴾. 

ߊ߬ ߟߊ߫ ߜߊߝߋ ߝߟߐߡߊ߲ ߟߊߓߐ߫ ߞߐߝߍ߬ ߸ ߋߟߌ ߞߡߊߣߏ ߘߍ߲߬ߞߣߍ߬ߦߊ߬ ߘߊ߫ ߞߴߊ߬ ߘߌ߫ ߛߴߊ߬ ߟߊ߫ ߞߟߍ߬ ߟߎ߬ ߞߍ߫ ߟߊ߫ ߘߍ߲߬ߞߣߍ߬ߦߊ߬ ߓߟߏߡߊ߬. 

ߊ߬ ߞߴߊ߬ ߟߊ߫ ߜߊߝߋ ߝߌߟߊߣߊ߲ ߟߊߞߎ߲߬ߘߎ߬ ߂߀߀߅ ߟߊ߫ ߸ ߏ߬ ߕߘߍ߬ߒ߬ߘߐ߬ߓߊ߮ ߟߎ߬ ߘߏ߫ ߟߋ߬ ߦߋ߫ ߖߏ߯ߛߏ߬ߖߊ߯ߛߊ߫ߟߊ ߜߟߏ߬ߝߌ߲߬ߟߊ߲ߘߌ ߕߌߞߍ߲߫ ߖߊ ߝߊ߬ߞߏ߬ߟߌ߬ ߘߌ߫ ߸ ߊ߬ ߣߌ߫ ߖߌ߬ߣߍ߬  ߓߐߞߊ߬ߕߘߍ ߘߐ߲߬ߞߟߌ߬ߟߊ ߟߎ߬ ߟߊ߫ ߞߙߎ ߡߍ߲ ߕߐ߯ ߞߏ߫ ﴿espoirs de coronthie﴾. 

ߋߟߌ ߞߡߊߣߏ ߦߋ߫ ߘߊ߫ ߖߌ߬ߣߍ߬ ߓߟߏ߫ ߡߎ߬ߕߎ߲߬ ߛߊ߫ ߸ ߊ߬ ߣߌ߫ ߜߟߏ߬ߝߌ߲߬ߠߊ ߜߙߋ ߓߍ߯ ߓߟߏ߫ ، ߊ߬ ߞߊ߬ ߜߙߊ߬ ߟߎ߬ ߣߌ߫ ߖߊ߲߬ߖߏ߲ ߛߌߦߊߡߊ߲߫ ߠߋ߬ ߞߍ߫ ߖߌ߬ߣߍ߬ ߞߣߐ߫ ߸ ߊ߬ ߣߴߊ߬ ߕߌ߲߬ߞߎߘߎ߲ ߠߎ߬ ߘߐ߫. 

ߞߊ߲ߛߘߌ ߖߏ߯ߦߊߟߌ ߸ ߊ߬ ߞߴߊ߬ ߖߍ߬ߘߍ ߓߌ߬ߟߊ߬ ߖߌ߬ߣߍ߬ ߣߌ߫ ߜߟߏ߬ߝߌ߲߬ߠߊ ߡߊ߲߬ߕߊ߬ߦߊ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߘߍ߭ ߣߌ߫ ߓߘߍ߬ߓߘߍ߬ߟߌ ߟߎ߬ ߘߐ߫. 

ߊ߬ ߞߊ߬ ߜߊߝߋ ߘߏ߫ ߟߊߓߐ߫ ߂߀߀߆ ߟߊ߫ ߸ ߏ߬ ߡߊ߲߬ߞߕߎ߬ ߘߴߊ߬ ߓߟߏ߫ ߞߏ߫ ﴿ ߖߋ߬ߟߌ߬ߡߊ߲ߞߊ߲﴾ ، ߏ߬ ߞߍ߫ ߸ ߋߟߌ ߞߡߊߣߏ ߞߊ߬ ߡߙߊ߬ߞߊ߲ ߖߍ߬ߘߍߖߍ߬ߘߍ ߛߐ߬ߘߐ߲߬ ߏ߬ ߘߐ߫ ߡߎ߬ߕߎ߲߬ ߛߌߣߍ߬ ߛߊ߫.

 ߊ߬ ߘߏ߲߭ ߓߘߍ߬ߓߘߍ߬ߟߌ ߘߐ߫ 
ߊ߬ ߓߘߊ߫ ߛߊ߲ߖߌ߫ ߦߙߌߞߊ߫ ߓߐ߫ ߋߟߌ ߞߡߊߣߏ ߦߋ߫ ߜߍ߲ߛߍ߲ߞߍߙߍ߲ ߠߎ߬ ߞߎ߲߬ߠߊ߬ߝߎߟߋ߲ ߓߊߟߌߦߊ ߣߴߊ߬ߟߎ߬ ߕߐ߬ߢߍ߬ߟߌ߬ ߡߊߞߊ߲ߞߊ߲ ߠߋ߬ ߟߊ߫ ߖߌ߬ߣߍ߬ ߣߌ߫ ߜߟߏ߬ߝߌ߲߬ߠߊ. ߊ߬ ߞߵߊ߬ߟߎ߬ ߞߟߍ߬ ߘߊߡߌ߬ߣߊ߬ ߞߊ߬ߦߌ߯ ߊ߬ ߟߊ߫ ߘߐ߲߬ߞߟߌ߬ߟߊ ߕߎ߬ߜߍ߬ߕߎ߬ߜߍ߬ߦߊ ߘߊߡߌ߬ߣߊ߬ ߕߎߡߊ ߟߊ߫ ߸ ߊ߬ ߣߌ߫ ߞߎ߲߬ߠߊ߬ߛߌ߮ ߞߏߖߎ߯ߦߊ߫ ߞߟߍ߬ ߟߎ߬. ߊ߬ ߞߴߊ߬ ߟߊߛߋ߫ ߂߀߁߈ ߠߊ߫ ߞߴߊ߬ ߓߘߊ߫ ߘߊ߲߭  ߛߌ߰ ߊ߬ ߟߊ߫ ߘߐ߲߬ߞߟߌ߬ߟߊ ߝߏ߲߬ߝߏ߲߬ߠߊ. ߊ߬ ߞߴߊ߬ ߟߊ߫ ߓߘߍ߬ߓߘߍ߬ߟߌ ߞߙߎ ߛߌ߲ߘߌ߫ ߡߎ߬ߕߎ߲߬ ߣߊߟߌ߬ߡߎ߲߫ ߖߌ߬ߣߍ߬ߞߊ ߟߎ߬ ߟߊ߫ ߞߙߎ ߣߴߊ߬ߟߎ߬ ߟߊ߫ ߓߍ߲߭ ߠߴߊ߬ߟߎ߬ ߟߊ߫ ߓߍ߯ߦߊ ߥߙߎߞߟߌ ߘߌ߫ ߞߊ߬ߣߌ߲߬ ﴿ ߖ. ߓ. ߓ. ߥ.﴾. 

߂߀߁߉ ߟߐ߬ߓߊߟߌ ߘߐ߫ ߸ ﴿ߖ ߲ߓ. ߓ. ߥ.﴾ ߘߏ߲߬ ߘߊ߫ ߖߌ߬ߣߍ߬ ߞߎ߬ߙߎ߲߬ߘߎ ߝߊ߬ߛߏ߬ߟߊ߬ߞߊ ߡߊߞߊ߲ߞߊ߲ ߕߋ߲߬ ߠߎ߬ ﴿ FNDC﴾ ߝߍ߬ ߞߊ߬ ߊߟߌߝߊ߫ ߞߐ߲ߘߍ߫ ߓߊ߬ߟߌ߬ ߸ ߏ߬ ߡߍ߲ ߕߘߍ߬ ߦߋ߫ ߞߊ߲ߕߌ߯ߦߊ ߟߊ߫ ߞߊ߬ߦߌ߯ ߂߀߁߀ ߸ ߖߐ߲߬ߛߴߊ߬ ߞߊߣߊ߬ ߞߎ߬ߙߎ߲߬ߘߎ ߡߊߝߊ߬ߟߋ߲߬ ߞߵߊ߬ ߖߘߍ߬ ߢߣߊߓߊ߯ߦߊ߫ ߂߀߂߀ ߣߊ߬ߕߐ ߢߣߊߕߊߟߌ ߟߎ߬ ߘߐ߫. ߞߴߊ߬ ߛߌ߰ߞߏ ߃߲ ߞߍ߫. 

 ߊ߬ ߘߎ߲߬ߘߎ߬ߡߊ߬ ߞߏ 
ߋߟߌ ߞߡߊߣߏ ߟߋ߬ ߦߋ߫ ߘߐ߲߬ߞߟߌ߬ߟߊ߬ߟߊ ߋߟߌߛߌߦߊ ߝߊ߬ ߘߌ߫. 

 ߜߊߝߋ 
ߋߟߌ ߞߡߊߣߏ ߟߊ߫ ߂߀߂߂ ߘߐ߲߬ߞߟߌ.

"ߛߌߟߊ ߓߘߊ߫ ߕߍ߰ | La route est barrée" ߘߐ߲߬ߞߟߌ ߞߟߏߜߍ ߒߞߏ ߘߐ߫👇🏿:

ߢߍߞߊ߲ = #Introduction

ߤߋ ߒ ߣߊ߬߸ ߤߋ ߒ ߣߊ߬߹߹߹
ߤߋ ߒ ߣߊ߫߸ ߤߋ ߒ ߣߊ߫߹߹߹

 ߤߋ ߒ ߣߊ߬߸ ߤߋ ߒ ߣߊ߬߹߹߹
ߤߋ ߒ ߣߊ߫߸ ߤߋ ߒ ߣߊ߫߹߹߹

ߟߊ߬ߡߌ߬ߘߊ߬ߟߌ߬ߞߊ߲ | #Refrain

ߛߌߟߊ ߓߘߊ߫ ߕߍ߰߸ ߛߌߟߊ ߓߘߊ߫ ߕߍ߰߸ ߛߋߘߋߊߏ ߦߴߊ߬ ߝߍ߬ ߞߵߊ߲ ߓߟߏߕߍ߰߹
ߛߌߟߊ ߓߘߊ߫ ߕߍ߰߸ ߛߌߟߊ ߓߘߊ߫ ߕߍ߰߸ ߕߊߛߎߝߊߕߐ ߢߌ߲߬ ߠߎ߬ ߦߴߊ߬ ߝߍ߬ ߞߵߊ߲ ߓߟߏߕߍ߰߹

ߘߐ߲߬ߞߟߌ_ߞߣߐߘߐ߁߭ [👇🏿] #Contenu1_de_la_chanson

ߊ߬ߟߎ߬ ߗߋ ߟߋ߬ ߊ߲ ߦߟߌߡߊߘߌߦߊ ߘߌ߫ ߛߐ߲߬߸ ߞߎ߲߬ߘߐ߬ߕߍ߰ߟߌ ߟߎ߬ ߟߊ߫.
ߊ߬ߟߎ߬ ߦߴߊ߬ ߝߍ߬ ߞߊ߬ ߥߴߊ߲ ߘߌ߫ (ߊ߬ߟߎ߫ ߝߍ߬)߸ ߊ߲ ߖߊ߬ߕߋ ߘߐ߫ ߊ߬ߟߎ߬ ߓߟߏ߫ ߣߊߟߏ߲ߡߊ ߘߌ߫.
ߕߟߋ߬ߓߋ߬ ߊߝߙߌߞߌ߬ ߞߊ߬ߝߏ ߟߎ߬ ߟߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߘߍ߬ߓߊ (ߛߘߋߊߏ) ߓߘߊ߫ ߞߍ߫ ߝߙߋߞߋ߫ ߓߘߐ ߘߌ߫ ߕߟߋ߬ߓߋ߬ ߖߡߊߣߊ ߟߎ߬ ߞߊ߲ߡߊ߬.
ߛߕߊ߫ ߛߓߊߣߊ߲ߞߏ (ߕߙ߭ߑߥߊߖ߭ߑߦߍߡ ߡߊ߲ߘߊ) ߡߐ߬ߟߐ߲߬ߦߊ߬ߓߊ߮ ߟߎ߬ ߟߊ߫ ߘߍ߭ ߝߣߊ߫ ߦߴߊ߬ ߝߐ߫ ߞߏ߫ ߊ߬ߟߋ߬ ߦߋ߫ ߥߟߊ߬ߘߊ ߘߌ߫ ߒ߬ߠߎ߫ ߡߊ߬.
ߘߍ߬ߢߐ߲߰ߡߊ߬ ߛߘߍ߫ ߟߎ߫ ߟߋ߬߸ ߡߍ߲ ߠߎ߬ ߗߋ ߦߋ߫ ߖߡߊ߬ߣߊ߬ ߘߍ߲ߒߖߘߍߟߦߊߣߍ߲ ߠߎ߬ ߟߊ߫ ߘߊ߲ߒߞߡߊ ߘߐߡߙߌ ߘߌ߫ — ߖߡߊ߬ߣߊ߬ ߘߍ߲ߒߖߘߍߟߦߊߣߍ߲ ߠߎ߬ ߖߐ߫ —.
ߓߟߏߞߘߐ߫ (ߓߊ߯ߙߊߘߋ߲߫) ߞߙߎ߫ ߟߋ߬߸ ߡߍ߲ ߡߊߞߎ߲߬ߣߍ߲߫ ߊ߲ ߠߊ߫ ߛߕߊ ߟߎ߬ ߟߊߜߊ߬ߛߌ ߞߊ߲߬ ߥߙߎߣߍߦߟߊ ߟߎ߫ ߖߌ߲߬ߓߊ߲ ߞߘߐ߫ — ߥߙߎߣߍߦߟߊ ߟߎ߫ ߖߌ߲߬ߓߊ߲ ߞߘߐ߫ ߞߊ߬ߣߌ߲߬ —߸
- ߥߙߎߣߍߦߟߊ߫ ߟߎ߫ (ߖߌ߲߬ߓߊ߲ ߞߘߐ߫)߸ ߡߍ߲ ߠߎ߬ ߕߎ߲߬ ߦߋ߫ ߛߕߊ߫ ߛߓߊߣߊ߲ߞߏ ߝߌ߬ߟߊ߲߬ߞߊߝߏ ߟߎ߬ ߘߌ߫߸ ߛߕߊ߫ ߛߓߊߣߊ߲ ߡߍ߲ ߣߊߡߙߊ߫ ߘߊ߫ ߒߓߊߙߌ߲߫ #ߥߊߕߙߊ߫ ߓߟߏ߫. 
- ߥߙߎߣߍߦߟߊ߫ ߟߎ߫ (ߖߌ߲߬ߓߊ߲ ߞߘߐ߫)߸ ߡߍ߲ ߠߎ߬ ߕߎ߲߬ ߦߋ߫ ߛߕߊ߫ ߛߓߊߣߊ߲ߞߏ ߜߙߊ߬ߢߐ߲߮ ߠߎ߬ ߘߌ߫߸ ߛߕߊ߫ ߛߓߊߣߊ߲ ߡߍ߲ ߣߊߡߙߊ߫ ߘߊ߫ ߒ ߕߊ߫ #ߊߟߌߝߊ߫ ߓߟߏ߫. 

ߒ ߧߋ߫ ߡߊ߲߬ߞߎ߲ ߖߎ߬ߟߎߕߍ߰ ߟߊ߫ (ߛߌߣߍ߲߬)، ߒ ߧߴߊ߬ ߝߐ߫ ߟߊ߫ ߟߋ߬ ߔߌߢߊ߲߫، ߒ ߠߊ߫ ߕߌ߬ߦߊ߬ ߕߴߊ߬ ߞߐߝߟߌ߫ ߟߊ߫، 
ߓߊߏ߬ ߛߌߟߊ ߓߘߊ߫ ߕߍ߰، ߢߊ߬ߡߐ߰ߘߋ߲ ߠߎ߬ ߓߘߴߊ߬ߟߎ߬ ߢߊߞߘߐߛߘߌ߬߹
ߓߊߏ߬ ߛߌߟߊ ߓߘߊ߫ ߕߍ߰، ߛߘߋߊߏ ߦߴߊ߬ ߝߍ߬ ߞߵߊ߲ ߓߟߏߕߍ߰߹

ߟߊ߬ߡߌ߬ߘߊ߬ߟߌ߬ߞߊ߲ | #Refrain

ߛߌߟߊ ߓߘߊ߫ ߕߍ߰߸ ߛߌߟߊ ߓߘߊ߫ ߕߍ߰߸ ߛߋߘߋߊߏ ߦߴߊ߬ ߝߍ߬ ߞߵߊ߲ ߓߟߏߕߍ߰߹
ߛߌߟߊ ߓߘߊ߫ ߕߍ߰߸ ߛߌߟߊ ߓߘߊ߫ ߕߍ߰߸ ߕߊߛߎߝߊߕߐ ߢߌ߲߬ ߠߎ߬ ߦߴߊ߬ ߝߍ߬ ߞߵߊ߲ ߓߟߏߕߍ߰߹

ߘߐ߲߬ߞߟߌ_ߞߣߐߘߐ߂߲ [👇🏿] #Contenu2_de_la_chanson

ߛߌ߰ߞߊ߲߬ ߞߊߝߏߖߊߛߏ߲ ߘߏ߫ ߟߋ߬ ߡߏߦߌߣߍ߲߫ ߣߊ߲߬ߕߌ߰ ߞߊߝߏߖߊߛߏ߲ ߠߊ߫߸ ߏ߬ ߡߍ߲ ߞߍߕߐ߫ ߊ߲ ߡߞߊߘߊ߲߫ ߠߊ߫،
ߣߊ߲߬ߒ߬ߕߊ߲߬ ߞߊ߲ߕߌ߮ ߟߊ߫ ߝߊ߰ߟߌ߬ ߥߊߣߌ߲ߞߋ ߟߎ߫ ߞߵߊ߬ ߕߏ߫ ߝߊ߲߬ߞߊ ߟߊ߫߸ ߏ߬ ߦߋ߫ ߞߍ߫ ߟߊ߫ ߛߊߓߎ߫ ߟߋ߬ ߘߌ߫ ߕߎ߬ߡߊ߬ ߛߌߦߊߡߊ߲߫ ߞߊ߬ ߣߊ߲߬ߕߌ߮ ߟߐ߬ ߊ߬ ߕߊ߫ ߞߍߕߊ ߞߍ߫ ߟߊ߫.

ߊߟߎ߫ ߦߋ߫ ߡߎ߲߬ ߞߊ߬ߟߊߡߊ߬ ߊ߲ ߠߊ߫ ߘߐ߬ߝߐ ߘߐ߫؟ ߓߐߒߘߊ߫ ߛߌ߫ ߟߋ߬ ߕߎ߲߬ ߕߍ߫ (ߦߋ߲߬ ߡߎ߬ߕߎ߲߬)، ߞߊ߲ߕߌ߮ ߓߋ߬ߣߍ߲ ߞߵߊ߲ ߠߊߛߌ߲߫ ߓߊ߬ߛߊ߲߬ߞߊߙߋ ߟߋ߬ ߕߍߡߊ߬. 

ߣߴߌ ߕߍߣߊ߬ ߛߋ߫ ߞߊ߬ ߒ ߘߍ߬ߡߍ߲߬߸ ߒ ߕߏߦߋ߲߬ ߒ ߧߋ߫ ߥߊ߫ ߒ ߧߋ߫. 
ߌ ߞߣߊ߫ ߞߍ߫ ߖߊ߲߬ߞߊ߬ߙߏ߬ ߘߌ߫ (ߒ ߞߊ߲߬)߸ ߡߍ߲ ߦߋ߫ ߒ ߠߊߘߛߍ߫ ߟߊ߫ ߥߟߌ߬ ߟߊ߫. 

ߣߴߌ ߕߴߛߋ߫ ߞߊ߬ ߒ ߘߍ߬ߡߍ߲߬߸ ߒ ߕߏߦߋ߲߬ ߒ ߧߋ߫ ߒ ߢߊߞߘߐߛߘߌ߬.
ߌ ߞߣߊ߫ ߞߍ߫ ߖߊ߲߬ߞߊ߬ߙߏ߬ ߘߌ߫ (ߒ ߞߊ߲߬)߸ ߡߍ߲ ߦߋ߫ ߒ ߞߢߊ߬ ߟߊ߫ ߥߟߌ߫ ߟߊ߫.

ߡߊ߬ߞߎ߲ ߓߘߊ߫ ߓߊ߲߫ ߒ ߝߍ߬، ߒ ߘߴߊ߬ ߝߐ߫ ߔߌߢߊ߲߫߸ ߊ߬ ߞߐߝߟߌ ߟߎ߬ ߞߍ߫ ߘߊ߫ ߢߊ߫-ߊ߫-ߢߊ߫،
ߓߊߏ߬ ߛߌߟߊ ߕߍ߰ߣߍ߲߫، ߕߊߛߎߝߊߕߐ ߢߌ߲߬ ߠߎ߬ ߦߴߊ߬ ߝߍ߬ ߞߵߊ߲ ߓߟߏߕߍ߰،
ߓߊߏ߬ ߛߌߟߊ ߕߍ߰ߣߍ߲߫، ߛߘߋߊߏ ߦߴߊ߬ ߝߍ߬ ߞߵߊ߲ ߓߟߏߕߍ߰. 

ߟߊ߬ߡߌ߬ߘߊ߬ߟߌ߬ߞߊ߲ | #Refrain

ߛߌߟߊ ߓߘߊ߫ ߕߍ߰߸ ߛߌߟߊ ߓߘߊ߫ ߕߍ߰߸ ߛߋߘߋߊߏ ߦߴߊ߬ ߝߍ߬ ߞߵߊ߲ ߓߟߏߕߍ߰߹
ߛߌߟߊ ߓߘߊ߫ ߕߍ߰߸ ߛߌߟߊ ߓߘߊ߫ ߕߍ߰߸ ߕߊߛߎߝߊߕߐ ߢߌ߲߬ ߠߎ߬ ߦߴߊ߬ ߝߍ߬ ߞߵߊ߲ ߓߟߏߕߍ߰߹

ߘߐ߲߬ߞߟߌ_ߞߣߐߘߐ߃߲ [👇🏿] #Contenu3_de_la_chanson

ߟߞߊ߬ߙߊ߲߬ߠߌ߲߬ߠߊ ߟߎ߫ ߛߙߊ߬ ߞߏ߬ߖߎ߰ߦߊ߬ߣߍ߲߫، — ߛߘߋߊߏ ߘߊ߫ ߕߴߏ߬ ߘߐ߫ —،
ߝߎߣߎ߲ߞߋ ߟߎ߬ ߓߊ߯ߙߊߒߕߊ߲ߧߊߣߍ߲߫، — ߛߘߋߊߏ ߘߊ߫ ߕߴߏ߬ ߘߐ߫ —،
ߊ߲ ߞߊߓߙߎ ߟߎ߬ ߘߐߞߊ߬ߣߍ߲߬ ߕߍߡߓߊߜߍ (ߡߋߘߌߕߋߙߊߣߋ) ߘߐ߫، — ߛߘߋߊߏ ߘߊ߫ ߕߴߏ߬ ߘߐ߫ —،
ߣߴߌ ߞߵߊ߬ ߦߋ߫ ߊߝߙߌߞߌ߬ ߥߟߌ߬ߣߍ߲߬ ߕߍ߫߸ — ߏ߬ ߞߎ߲߭ ߠߋ߬ ߓߊߏ߬ ߛߌߟߊ ߕߍ߰ߣߍ߲߫ —.

ߛߌߟߊ ߟߊߞߊ߬߹ ߕߎ߬ߡߊ ߘߏ߫ ߓߊ߯ ߛߋ߫ ߌ ߦߴߊ߬ ߝߐ߫ ߞߏ߫ "ߌ ߘߐߟߐ߬"،
ߛߌߟߊ ߟߊߞߊ߬ ߟߋ߬ ߖߐ߫߹ ߖߡߊ߬ߣߊ߬ߘߋ߲ ߠߎ߬ ߡߙߌߣߊ߲ ߘߊ߲ߞߎ߲ ߘߐ߫.

 ߛߌߟߊ ߟߊߞߊ߬߹ ߕߎ߬ߡߊ ߘߏ߫ ߓߊ߯ ߛߋ߫ ߌ ߦߴߊ߬ ߝߐ߫ ߞߏ߫ "ߌ ߘߐߟߐ߬"،
ߛߌߟߊ ߟߊߞߊ߬ ߟߋ߬ ߖߐ߫߹ ߖߡߊ߬ߣߊ߬ߘߋ߲ ߠߎ߬ ߡߙߌߣߊ߲ ߘߊ߲ߞߎ߲ ߘߐ߫.

ߞߐߞߊ߲ = #Fermeture

ߤߋ ߒ ߣߊ߬߹ ߤߋ ߒ ߣߊ߬߹߹߹
ߤߋ ߒ ߣߊ߬߹ ߤߋ ߒ ߣߊ߬߹߹߹

ߤߋ ߒ ߣߊ߬߹ ߤߋ ߒ ߣߊ߬߹߹߹
ߤߋ ߒ ߣߊ߬߹ ߤߋ ߒ ߣߊ߬߹߹߹

ߤߋ ߒ ߣߊ߬߹ ߤߋ ߒ ߣߊ߬߹߹߹
ߤߋ ߒ ߣߊ߬߹ ߤߋ ߒ ߣߊ߬߹߹߹

_______

ߡߐ߰ߛߓߍ߫_ߞߋߕߊ߬ ߟߋ߬ ߞߊ߬ ߂߀߂߂ ߘߐ߲߬ߞߟߌ ߢߌ߲߬ ߘߟߊߡߌߘߊ ߒߞߏ

 ߦߟߌߣߐ ߟߎ߬ ߣߌ߫ ߦߟߌߡߊߛߙߋ 

ߦߌߟߡߊ:ߖߌ߬ߣߍ߫ ߘߐ߲߬ߞߟߌ߬ߟߊ߬ߟߊ
ߦߌߟߡߊ:ߋߟߌ ߞߡߊ߬ߣߏ߫
ߦߌߟߡߊ:ߓߘߍ߬ߓߘߍ߬ߟߌ߬ߟߊ